Torstein Skinnarland

Torstein Skinnarland (født 17. mai 1910 i Rauland, død 25. desember 1993) var en norsk kombinertløper som representerte IF Rjukan og Rjukan IL.

I 1928 startet Torstein Skinnarland med slalåmkonkurranser i Hjerdalen. Dette regnes som starten på den moderne slalåmens historie.

I VM i Lahtis i 1938 ble han nummer 7 i kombinert og nummer 40 i spesielt hopp.Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 59, digitalisert av Nasjonalbiblioteket) Han ble nummer 2 i Holmenkollens kombinertrenn i 1939 og 1940, og fikk Damenes pokal som beste kombinerthopper i 1936 og 1939. I 1939, da han hoppet 57 meter, var han en av sju deltakere som satte bakkerekord i Holmenkollbakken.Skiforeningen: Rekorder i Holmenkollbakken  I NM var hans beste resultat 4.-plass i 1940. Han ble to ganger tildelt kongepokalen, for seier i Morgedal ILs renn i 1937 og i IF Pors' renn i 1939.Norges Skiforbund: Kongepokaler NSF historisk oversikt (besøkt 10. november 2013)

Skinnarland arbeidet fra 1931 som damvokter ved Møsvassdammen,J. Hallesby: Øst-Telemarkens Brukseierforening gjennom 50 år 1903-1953. Øst-Telemarkens Brukseierforening 1956 (s. 362, digitalisert av Nasjonalbiblioteket) og var involvert i Vemork-aksjonen under 2. verdenskrig.Skien-Telemark Turistforening: Under himmelbrynet. Årbok 1991-1992. Oluf Rasmussen, Skien 1992. ISBN 82-91264-007 (kapittel Hardangervidda under krigen, skrevet av Claus Helberg, s. 98-99, digitalisert av Nasjonalbiblioteket) Han ble arrestert i desember 1942 og satt fengslet helt til freden kom, det meste av tiden på Grini.Nordmenn i fangenskap 1940-1945. Universitetsforlaget, Oslo 1995. ISBN 82-00-22372-8 (s. 572, digitalisert av Nasjonalbiblioteket) Skinnarland spilte seg selv i filmen Kampen om tungtvannet fra 1948.Øivind Hanche (red.): Register over norske langfilmer 1908-1.4.1990. Norsk filminstitutt, Oslo 1990 (s. 48, digitalisert av Nasjonalbiblioteket)

Torstein Skinnarland ble i 1977 tildelt Kongens fortjenstmedalje i sølv.Det norske kongehus: Tildelinger av ordener og medaljer (besøkt 10. november 2013) Han var bror av motstandsmannen Einar Skinnarland.

 Referanser 

 Kilder 
 P.Chr. Andersen, Ragnar Wold (red.): Sport i navn og tall. Schibsted, Oslo 1950 (s. 490-491, digitalisert av Nasjonalbiblioteket)

 Eksterne lenker 


Kategori:Norske kombinertløpere
Kategori:Norske skihoppere
Kategori:Kongepokalvinnere i skiidrett
Kategori:Norske motstandsfolk under andre verdenskrig
Kategori:Kongens fortjenstmedalje i sølv